क्रेग थॉमसन पर आरोप है कि उन्होंने यूनियन फंड से वेश्याओं को पैसे चुकाए और मंहगी-मंहगी दावतें कीं.उन्हें पिछले साल लेबर पार्टी की सदस्यता से निलंबित कर दिया गया था. राजनीति में आने से पहले वो स्वास्थ्य क्षेत्र के कामगारों के यूनियन से जुड़े थे.बीबीसी संवाददाता निक ब्रांयट का कहना है कि पुलिस ने सांसद क्रेग थॉमसन को उनके चुनाव कार्यालय से गिरफ्तार किया.इसके पहले उनके ख़िलाफ़ 18 महीने की लंबी जांच चली थी. उनपर आरोप है कि उन्होंने कामगारों के ख़ज़ाने के पैसों को वेश्याओं, मौज-मस्ती, हवाई यात्राओं वग़ैरह पर ख़र्च किया किया.इल्ज़ाम है कि उन्होंने इसके लिए लगभग एक लाख डॉलर सरकारी ख़ज़ाने से निकाले.पुलिस का कहना है कि उनपर धोखाधड़ी के 150 मामले लगाए गए हैं. ये मामले उनके सांसद बनने से पहले के हैं, जब वो स्वास्थ्य सेवा क्षेत्र में काम करने वाले लोगों के संघ के प्रमुख थे.सांसद ने कहा है कि वो क़सूरवार नहीं है. वकील ने आरोप लगाया है कि पुलिस ने सांसद की गिरफ़्तारी की ख़बर मिडिया को दे दी थी जिसकी वजह से पूरा मामला एक टेलीवीजन रियलिटी शो जैसा बन गया.प्रधानमंत्री जुलिया गिलार्ड ने शुरूआती दौर में क्रेग थॉमसन का बचाव किया था.